|  |
| --- |
| Številka: 007-153/2020/16 |
| Ljubljana, 22. 4. 2020 |
| EVA: 2020-3130-0012 |
| **GENERALNI SEKRETARIAT VLADE REPUBLIKE SLOVENIJE**Gp.gs@gov.si |
| **ZADEVA:** **Uredba o izvajanju začasne premestitve javnih uslužbencev zaradi nujnih delovnih potreb – NOVO GRADIVO ŠT. 2**  |
| 1. Predlog sklepov vlade: |
| Na podlagi drugega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na .. seji dne ... sprejela SKLEP:Vlada Republike Slovenije je izdala Uredbo o izvajanju začasne premestitve javnih uslužbencev zaradi nujnih delovnih potreb (EVA 2020-3130-0012) in jo objavi v Uradnem listu Republike Slovenije. dr. Božo Predalič GENERALNI SEKRETAR Priloga:* predlog uredbe

Prejmejo:* ministrstva
* vladne službe
* Služba Vlade RS za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Boštjan Koritnik, ministerPeter Pogačar, generalni direktor, Ministrstvo za javno upravoŠtefka Korade Purg, vodja sektorja, Ministrstvo za javno upravo |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| / |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Predlog gradiva ni takšne narave, da bi bila potrebna predhodna objava oz. zaradi varstva osebnih podatkov se gradivo ne objavi. |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanjePoročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |

Boštjan Koritnik

MINISTER

Priloga:

* predlog uredbe z obrazložitvijo

OSNUTEK

Na podlagi drugega odstavka 66. člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20) Vlada Republike Slovenije izdaja

**UREDBO**

**o izvajanju začasne premestitve javnih uslužbencev zaradi nujnih delovnih potreb**

1. člen

 (vsebina)

Ta uredba ureja pogoje za začasno premestitev javnih uslužbencev zaradi nujnega zagotavljanja nemotenega delovnega procesa (v nadaljnjem besedilu: nujne delovne potrebe) zaradi epidemije COVID-19 v okviru istega delodajalca ali k drugemu delodajalcu v javnem sektorju, vsebino sklepa o začasni premestitvi, način izplačevanja plače, povračil stroškov in drugih prejemkov iz delovnega razmerja v času začasne premestitve ter kategorije javnih uslužbencev, ki jih ni dopustno začasno premestiti.

1. člen

 (pomen izrazov)

Izrazi, uporabljeni v tej uredbi, pomenijo:

1. javni sektor je javni sektor, kot ga opredeljujeta zakon, ki ureja sistem plač v javnem sektorju, in zakon, ki ureja javne uslužbence,
2. predstojnik je oseba, ki pri delodajalcu izvršuje pravice in dolžnosti delodajalca,
3. delodajalec je pravna oseba javnega sektorja, s katero je javni uslužbenec v delovnem razmerju,
4. sklep o začasni premestitvi je akt, s katerim se javni uslužbenec začasno premesti v okviru istega delodajalca ali k drugemu delodajalcu ter določijo njegove pravice in obveznosti iz delovnega razmerja,
5. začasna premestitev je premestitev v okviru istega delodajalca ali k drugemu delodajalcu zaradi nujnih delovnih potreb.
6. člen

 (začasna premestitev in izpolnjevanje pogojev za delovno mesto)

Začasna premestitev je dopustna s soglasjem ali brez soglasja javnega uslužbenca, in sicer na ustrezno delovno mesto, za katero javni uslužbenec izpolnjuje predpisane pogoje in za katero se zahteva enaka vrsta in raven izobrazbe, kot se zahteva za opravljanje dela, za katero ima javni uslužbenec sklenjeno pogodbo o zaposlitvi, ter je delo sposoben opravljati.

1. člen

(sklep o začasni premestitvi)

(1) Javni uslužbenec je začasno premeščen s pisnim sklepom.

(2) Sklep o začasni premestitvi v okviru istega delodajalca izda predstojnik delodajalca, s katerim ima javni uslužbenec sklenjeno pogodbo o zaposlitvi, sklep o začasni premestitvi k drugemu delodajalcu pa sporazumno izdata predstojnika obeh delodajalcev.

(3) Če delodajalec, pri katerem ima javni uslužbenec, ki je začasno premeščen, sklenjeno pogodbo o zaposlitvi, ne more več organizirati delovnega procesa, lahko pisno sporoči delodajalcu, h kateremu je javni uslužbenec začasno premeščen, da se mora javni uslužbenec vrniti na svoje delovno mesto. V takem primeru se javni uslužbenec vrne k svojemu delodajalcu v treh delovnih dneh od oddaje pisnega sporočila.

(4) Sklep o začasni premestitvi vsebuje najmanj:

1. datum začetka opravljanja dela na drugem delovnem mestu in datum prenehanja začasne premestitve,
2. navedbo delovnega mesta, na katerem bo javni uslužbenec opravljal delo, s kratkim opisom nalog,
3. določbo o plači,
4. kraj opravljanja dela.
5. člen

(trajanje začasne premestitve)

Začasna premestitev začne učinkovati z dnem, ki je določen v sklepu o začasni premestitvi, in preneha s potekom datuma, določenega v sklepu o začasni premestitvi, pri čemer datum prenehanja začasne premestitve ne sme biti poznejši, kot ga določa 20. člen Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20).

1. člen

(prepoved začasne premestitve)

(1) Začasna premestitev javnega uslužbenca ni dopustna, če:

1. gre za starejšega delavca v skladu z zakonom, ki ureja delovna razmerja,
2. gre za javno uslužbenko med nosečnostjo ali če doji otroka,
3. je javni uslužbenec začasno nezmožen za delo zaradi bolezni ali poškodbe ali je odsoten zaradi nege družinskega člana,
4. je javni uslužbenec na materinskem, očetovskem ali starševskem dopustu,
5. je javni uslužbenec začasno odsoten zaradi zagotavljanja varstva otrok,
6. gre za javnega uslužbenca, ki v skladu z zakonom, ki ureja starševsko varstvo in družinske prejemke, dela s krajšim delovnim časom od polnega,
7. gre za javnega uslužbenca, za katerega zakon, ki ureja delovna razmerja, določa varstvo v času nosečnosti in starševstva v zvezi z nočnim in nadurnim delom,
8. je javni uslužbenec invalid.

(2) Začasna premestitev javnega uslužbenca preneha z dnem nastopa katere izmed okoliščin iz prejšnjega odstavka.

(3) Začasna premestitev ni dopustna tudi, če je kraj začasnega opravljanja dela od kraja bivališča, s katerega javni uslužbenec prihaja na delo, oddaljen več kot 50 km v eno smer.

7. člen

(uporaba predpisov)

Za določanje pravic iz delovnega razmerja se za javnega uslužbenca, ki na podlagi sklepa o začasni premestitvi začasno opravlja drugo delo, uporabljajo določbe zakonov, podzakonskih predpisov in kolektivnih pogodb, ki urejajo delovna razmerja, plače in nadomestila plač v javnem sektorju.

8. člen

(plača, povračila stroškov in drugi prejemki iz delovnega razmerja ter pravice javnega uslužbenca)

(1) Javni uslužbenec, ki na podlagi sklepa o začasni premestitvi začasno opravlja drugo delo, ima pravico do plače za delo, ki ga opravlja, in druge pravice iz delovnega razmerja, razen če so plača, ki bi jo prejemal, in druge pravice, do katerih bi bil upravičen, če bi opravljal svoje delo brez premestitve, zanj ugodnejše. V tem primeru mu pripadajo pravice, ki so zanj ugodnejše.

(2) Javni uslužbenec v času začasne premestitve k drugemu delodajalcu prejema plačo in povračila stroškov in druge prejemke iz delovnega razmerja pri delodajalcu, pri katerem ima sklenjeno pogodbo o zaposlitvi. Delodajalec, h kateremu je javni uslužbenec začasno premeščen, na podlagi zahteve povrne nastale stroške delodajalcu javnega uslužbenca, pri katerem ima ta sklenjeno pogodbo o zaposlitvi.

(3) Glede pravic, ki so vezane na delovno dobo javnega uslužbenca ali na opravljanje dela na delovnem mestu pred začasno premestitvijo, se šteje, da javni uslužbenec v času začasne premestitve opravlja delo na delovnem mestu, za katero ima sklenjeno pogodbo o zaposlitvi.

1. člen

(vrnitev na delovno mesto)

(1) Javnemu uslužbencu v primeru začasne premestitve k drugemu delodajalcu delovno razmerje pri delodajalcu, s katerim ima sklenjeno pogodbo o zaposlitvi, ne preneha.

(2) Javni uslužbenec se vrne na delovno mesto, na katerem je delo opravljal pred začasno premestitvijo, naslednji dan po poteku datuma, določenega v sklepu o začasni premestitvi, razen v primeru iz tretjega odstavka 4. člena in drugega odstavka 6. člena te uredbe.

KONČNA DOLOČBA

1. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-153/2020

Ljubljana, 22. aprila 2020

EVA: 2020-3130-0012

 [Vlada Republike Slovenije](https://www.uradni-list.si/glasilo-uradni-list-rs/vsebina/2015-01-1437/#Vlada Republike Slovenije)

 Janez Janša l. r.

 predsednik

**OBRAZLOŽITEV:**

Zakon o interventnih ukrepih za zajezitev epidemije COVID-19 in omilitev njenih posledic za državljane in gospodarstvo – ZIUZEOP (Uradni list RS, št. 49/20, v nadaljevanju: zakon) je v 66. členu določil možnost začasne premestitve javnih uslužbencev pri istem delodajalcu ali k drugemu delodajalcu v javnem sektorju zaradi nujnih delovnih potreb, povezanih z epidemijo zaradi virusa COVID-19, pri čemer je treba upoštevati naslednje:

* da je začasna premestitev pri delodajalcu ali k drugemu delodajalcu v javnem sektorju nujna zaradi nemotenega opravljanja nalog oziroma zaradi nujnih delovnih potreb, vezanih na izvajanje delovnega procesa;
* da delodajalec v javnem sektorju, pri katerem je v delovnem razmerju javni uslužbenec, ki bo začasno premeščen, lahko opravljanje svojih nalog zagotovi z drugačno organizacijo dela, pri čemer pa lahko delodajalec zahteva vrnitev javnega uslužbenca, če nastopijo okoliščine, zaradi katerih ne more več organizirati delovnega procesa;
* da je začasna premestitev dopustna na delovno mesto, za katero javni uslužbenec izpolnjuje predpisane pogoje in je delo na tem delovnem mestu sposoben opravljati;
* da je začasna premestitev možna na delovno mesto, za katerega se zahteva enaka vrsta in raven izobrazbe, kot se zahteva za opravljanje dela, za katerega ima javni uslužbenec sklenjeno pogodbo o zaposlitvi.

V skladu z zakonom, ki je v delu, ki ureja začasno premestitev zaradi nujnih delovnih potreb, po svoji naravi začasen, saj ureja vsebino, povezano z epidemijo zaradi virusa COVID-19, je začasna premestitev v okviru istega delodajalca in začasna premestitev k drugemu delodajalcu dopustna najdlje do datuma, kot ga določa zakon v 20. členu, torej do 31. maja z možnostjo podaljšanja do 30. junija 2020. Zakon namreč določa možnost začasne premestitve zaradi nujnih delovnih potreb, vezanih na okoliščine epidemije zaradi virusa COVID-19, upoštevaje dejstvo, da v javnem sektorju delovna razmerja sistemsko urejata dva temeljna zakona, in sicer Zakon o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS in [81/19](http://www.uradni-list.si/1/objava.jsp?sop=2019-01-3722), v nadaljevanju: ZDR-1) in Zakon o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E in [40/12](http://www.uradni-list.si/1/objava.jsp?sop=2012-01-1700) – ZUJF, v nadaljevanju: ZJU), ki kot delodajalce v javnem sektorju opredeljujeta Republiko Slovenijo, vsako občino in javne zavode, javne agencije in javne gospodarske zavode. Premestitev med delodajalci ni možna, prav tako v skladu z ZDR-1 premestitev ni možna znotraj delodajalca, za katerega velja ZDR-1, premestitev na drugo delovno mesto je možna le v okviru delodajalca, za katerega velja ZJU.

Upoštevaje navedeno ter okoliščine, povezane z epidemijo, pa bo treba zaradi zagotavljanja nemotenega delovnega procesa in javnih storitev zagotavljati pomoč in začasne premestitve javnih uslužbencev med delodajalci v javnem sektorju brez postopkov prenehanja in ponovne sklenitve pogodbe o zaposlitvi, predvsem pa hitro in na način, da ti javni uslužbenci zaradi premestitve ne bodo v slabšem položaju.

Uredba o izvajanju začasne premestitve javnih uslužbencev zaradi nujnih delovnih potreb (v nadaljevanju: uredba) je izvedbeni predpis, ki bo omogočil izvajanje zakonskih določb o začasni premestitvi javnih uslužbencev, ureja pa pogoje za začasno premestitev javnih uslužbencev zaradi nujnega zagotavljanja nemotenega delovnega procesa v času epidemije COVID-19 k istemu ali drugemu delodajalcu, določa vsebino sklepa o začasni premestitvi, način izplačevanja plače, povračil stroškov in drugih prejemkov iz delovnega razmerja v času začasne premestitve ter kategorije javnih uslužbencev, ki jih ni dopustno začasno premestiti.

1. člen:

Člen ureja vsebino uredbe.

1. člen:

Člen ureja pomen izrazov, uporabljenih v tej uredbi.

1. člen:

Uredba v skladu z zakonom ureja pogoje za začasno premestitev javnega uslužbenca v okviru istega ali drugega delodajalca. Javnega uslužbenca se lahko premesti na drugo ustrezno delovno mesto, če javni uslužbenec zanj izpolnjuje predpisane pogoje, če se za delovno mesto, na katerega bo javni uslužbenec premeščen, zahteva enaka vrsta in raven izobrazbe, kot se zahteva za opravljanje dela, za katerega ima javni uslužbenec sklenjeno pogodbo o zaposlitvi, in če je javni uslužbenec delo na delovnem mestu, na katerega bo premeščen, sposoben opravljati.

1. člen:

Ker gre za nujne delovne potrebe, se lahko javnega uslužbenca premesti z njegovim soglasjem, lahko pa tudi brez soglasja, in sicer v obeh primerih s pisnim sklepom, ki ga:

* izda predstojnik organa, če bo javni uslužbenec premeščen v okviru istega delodajalca, pri čemer sklep izda predstojnik delodajalca, kjer ima javni uslužbenec sklenjeno pogodbo o zaposlitvi,
* izdata sporazumno predstojnika obeh delodajalcev, če bo javni uslužbenec začasno premeščen k drugemu delodajalcu (na primer iz enega javnega zavoda v drug javni zavod).

Nujne delovne potrebe pa je treba upoštevati pri vseh delodajalcih, zato lahko delodajalec, pri katerem ima javni uslužbenec, ki je začasno premeščen, sklenjeno pogodbo o zaposlitvi, ki ne more več organizirati delovnega procesa, zahteva vrnitev javnega uslužbenca, ki je bil začasno premeščen. V takem primeru se javni uslužbenec vrne k svojemu delodajalcu v treh delovnih dneh od poslanega sporočila oziroma zahteve po vrnitvi.

V četrtem odstavku so določene minimalne sestavine sklepa o začasni premestitvi, med katerimi je tudi datum začetka in prenehanja začasne premestitve, glede na vrsto dela pa je možno v sklepu določiti še druge sestavine.

1. člen:

Člen ureja začetek in konec učinkovanja začasne premestitve javnega uslužbenca, ki je izrecno določen tudi v sklepu. Ne glede na to pa je trajanje začasne premestitve v okviru istega delodajalca in začasne premestitve k drugemu delodajalcu v sklepu dopustno določiti najdlje do datuma, ki ga določa zakon v 20. členu, torej najdlje do 31. maja oziroma, če se bo izkazalo, da epidemija do 15. maja ne bo preklicana, do 30. junija 2020.

1. člen:

Člen ureja omejitve oziroma primere, ko javnega uslužbenca ni dopustno začasno premestiti na način, kot to izhaja iz zakona in te uredbe. Navedene omejitve so določene zakonih, predvsem v ZDR-1 in ZJU. Začasna premestitev tako ni dopustna, če:

* gre za starejšega delavca v skladu z zakonom, ki ureja delovna razmerja (197. in 199. člen ZDR-1),
* gre za javno uslužbenko med nosečnostjo ali če doji otroka (182. in 184. člen ZDR-1),
* je javni uslužbenec začasno nezmožen za delo zaradi bolezni ali poškodbe ali je odsoten zaradi nege družinskega člana (148. člen ZJU),
* je javni uslužbenec na materinskem, očetovskem ali starševskem dopustu (148. člen ZJU, 186. člen ZDR-1),
* je javni uslužbenec začasno odsoten zaradi zagotavljanja varstva otrok (šesti odstavek 137. člena ZDR-1),
* gre za javnega uslužbenca, ki v skladu z zakonom, ki ureja starševsko varstvo in družinske prejemke, dela s krajšim delovnim časom od polnega (50. člen ZSDP-1),
* gre za javnega uslužbenca, za katerega zakon, ki ureja delovna razmerja, določa varstvo v času nosečnosti in starševstva v zvezi z nočnim in nadurnim delom (185. člen ZDR-1),
* če je javni uslužbenec invalid (195. člen ZDR-1),
* je kraj začasnega opravljanja dela od kraja bivališča, s katerega javni uslužbenec prihaja na delo, oddaljen več kot 50 km v eno smer.

Če v času trajanja začasne premestitve javnega uslužbenca nastopi katera izmed prej naštetih okoliščin, javnemu uslužbencu začasna premestitev preneha.

1. člen:

Člen splošno določa, da se za urejanje pravic in obveznosti iz delovnega razmerja za javne uslužbence, ki bodo začasno premeščeni na drugo delovno mesto, uporabljajo določbe zakonov in podzakonskih predpisov ter kolektivnih pogodb, ki urejajo delovna razmerja ter plače in nadomestila plač v javnem sektorju.

1. člen:

Delodajalec, kjer ima javni uslužbenec sklenjeno pogodbo o zaposlitvi zagotavlja javnemu uslužbencu plačo za delovno mesto, na katerem opravlja delo, razen v primeru, ko je plača za njegovo delovno mesto pri delodajalcu, kamor je javni uslužbenec začasno premeščen, višja, v tem primeru mu pripada višja plača. Prav tako mu delodajalec, kjer ima javni uslužbenec sklenjeno pogodbo o zaposlitvi, zagotavlja tudi povračila stroškov in druge prejemke iz delovnega razmerja. Delodajalec, pri katerem ima javni uslužbenec sklenjeno pogodbo o zaposlitvi, od delodajalca, kamor je javni uslužbenec začasno premeščen, zahteva povračilo nastalih stroškov.

Uredba sledi tudi načelu, da javni uslužbenec, ki bi bil začasno premeščen, ne sme zaradi tega biti v slabšem položaju (na primer, da bi mu začasna premestitev prekinila napredovalno obdobje zaradi spremembe plačnih podskupin). Upoštevaje navedeno torej uredba določa, da se glede pravic, ki so vezane na delovno dobo javnega uslužbenca ali na opravljanje dela na delovnem mestu pred začasno premestitvijo, šteje, kot da je javni uslužbenec v času začasne premestitve opravljal delo na delovnem mestu, za katerega ima sklenjeno pogodbo o zaposlitvi.

Javnemu uslužbencu, ki je začasno premeščen, pripadajo pravice delovnega mesta, ki so zanj ugodnejše, prav tako pa zaradi začasne premestitve ne sme biti v slabšem položaju ali izgubiti pravice, ki mu sicer pripada iz delovnega razmerja.

1. člen:

Začasna premestitev javnega uslužbenca je interventni, začasni ukrep, ki prispeva k zagotavljanju nemotenega delovnega procesa pri istem ali drugem delodajalcu v času epidemije, ko lahko pride zaradi okužb ali bolezni ali preobremenjenosti do kadrovskih težav, kar bi seveda vplivalo tudi na delovni proces. Ker gre za začasni ukrep, javnemu uslužbencu delovno razmerje pri delodajalcu, s katerim ima sklenjeno pogodbo o zaposlitvi, ne preneha. Javni uslužbenec se vrne na delo k delodajalcu, kjer ima sklenjeno pogodbo o zaposlitvi naslednji dan po poteku časa iz sklepa o začasni premestitvi, če nastopi kateri izmed razlogov iz prvega odstavka 6. člena uredbe ali če vrnitev zahteva delodajalec, kjer ima javni uslužbenec sklenjeno pogodbo o zaposlitvi.

1. člen:

Člen ureja začetek veljavnosti uredbe.